text.text: Aankhe hamare sharir ka ek bahut aham hissa hai. Isi ke jariye ham iss duniya ko dekh pate hai aur kai kaam kar pate hai. Yaha tak ki yeh aapki khubsurti ko badhane mai bhi madad karti hai. Isse aapko ek alag pehchan milti hai. Aankho ki dekhbhal bahut jaruri hoti hai, iski mashpesiya sharir mai sabse jyada sakriya hoti hai.
text.text_idx: #000002
text.text: Aankhe wo anga hai jo bina kuch kahe bahut kuch keh deti hai. Chahe aap thik se aahar nahi lete ho ya fir nind sambandhi koi laparwahi karte ho. Aankhe itni jyada savendshil hoti hai ki ise khash tarah ki dekhbhal ki jarurat hoti hai.
text.text_idx: #000003
text.text: Vaise to aankho mai dard hona ek samanya baat hai. Lekin yeh kai prakar se ho sakta hai. Isliye behtar hoga ki aap chikitsak ko dikhaye. Aapki samasyao se nijat dilane ke liye chikitsak aapke samasya ke itihas aur parikshano ke aadhar par salah denge.
text.text_idx: #000008
text.text: Chikitsak iske liye aapse kai tarah ki sawal bhi karenge jaise aapko dard kaha ho raha hai, aur dard kab shuru ho raha hai aur kitni der tak rehta hai. Iske atirikt aapke chikitsak aapse yeh bhi puch sakte hai ki kahi aapko pichle samay mai kisi tarah ki chhot lagi ho ya aapne aankho ka kisi tarah ka illaj karwaya ho. Aapke chikitsak aapke aankho se sambandhit kai janche karenge. Yeh sabhi bare aapke pareshani se nijad dilane ke liye jaruri hai.
text.text_idx: #000009
text.text: Computer par jyada der bitana, ya bahut der tak tv dekhna aankho mai dard hone ka ek samanya karan hai. Isse eye pain and headache hota hai. Vaise to iss baat se aap log bhi parichit honge. Computer ki screen ko lagatar dekhne se aankhe thak jati hai aur dard karne lagti hai. Isse naa keval aankho ki balki anya samasyae bhi utpanna ho sakti hai. Computer prayogh karne wale ko har 20 minute mai apni screen se nigah hatakar kuch dur moujud chizo ko dekhna chahiye.
text.text_idx: #000012
text.text: Aap shayad iss bare mai nahi jante honge lekin contact lens bhi aapke aankho ke dard ko badhane mai jimmedar ho sakta hai. Kuch log chasma lagane se bachne ke liye to kuch log apne aankho ki khubsurti ko badhane ke liye contact lens istemal to karte hai lekin use samay samay par saaf nahi karte hai.
  Isse aankho mai jalan ki samasya shuri ho jati hai aur dhire dhire yeh dard mai tabdeel ho jati hai. Iske atirikt purane aur expiry contact lens bhi aankho mai sankraman hone ke jimmedar hote hai. Jisse aankho mai dard aur chubhan hona lajmi hai.
text.text_idx: #000013
text.text: Sukhi aankhe arthat dry eyes bhi aankho ko pareshan kar deti hai. Dry eyes ki samasya mai aankho ki aasu banane wali granthi teji se aur sahi matra mai aasu nahi bana pati hai. Iss samasya mai aankhi mai sujan, laali aur dard hone lagta hai. Iss samasya mai kabhi kabhi kam bhi dikhne lagta hai. Chikitsak dwara di gayi kuch eye drops se iska illj kiya jata hai.
text.text_idx: #000016
text.text: Aankho mai dhul mitti chale jane par bhi aankho mai dard hone lagta hai. Dard ke sath sath aese mai aamkho mai khujli bhi chalne lagti hai. Isse nijat pane ka aasan tarika hai. Jab kabhi bhi aankho mai dhul ya mitti chali jaye, aankho par thande pani ke chhite mare. Isse aankho ki sari gandagi bahar nikal jayegi.
text.text_idx: #000018
text.text: Aakho mai tanav aur thakan bhi dard hone ka ek pramukh karan hai. Isme gulab jal aapki madad kar sakta hai. Yeh ek prakratik relaxer ke roop mai kaam karta hai, jisse aapke aankho ko aaram milta hai aur dard dur ho jata hai.
text.text_idx: #000022
text.text: Aankho ko aaram dene ke liye paryapt aath ganthe ki nind leni chahiye. Iske atirikt aankho ki sehat ke liye jaruri hai aap aachi roshni mai baithkar hi kaam kare. Chahe fir aap computer par kaam kar rahe ho ya padhai. Bahut der tak computer ke samne baithne ke karan severe eye pain ki sikayat ho sakti hai. Isliye aankho par jyada jor na dale aur bich bich mai avkash lete rahe.
text.text_idx: #000027
text.text: Aankho ke prati laparwahi baratne se aankho mai pani aana, jalan, khujali, dhundala dikhai dena aadi samasyae ho sakti hai. Inn samasyao se bachne ke liye niyamit roop se aankho ki safai karni chahiye. Iske liye aap aankho ki din mai 3-4 baar thande pani se acchi tarah dhoye.
text.text_idx: #000028
text.text: Aankho ki kamjori se bachne ke liye vitamin a aur vitamin k se bharpur bhojan lena chahiye. Iske liye dudh, makkhan, papita, ande aur hari sabjiyo ka sevan kare. Din bhar mai 8 se 10 glass pani bhi aankho ke liye hitkar hai.
text.text_idx: #000029
text.text: Aankho ka vyayam bhi aapki madad kar sakta hai. Iske liye ek pencil le aur uske madhya mai koi akshar likhe ya nishan lagaye aur ab ise aankho ke samne baaho ki duri par pakde aur us nishan par focus kare. Ab dhire dhire ise naak ki aur laye aur foucs banaye rakhe. Ise tab tak karib laye jab tak yeh do bhago mai na dikhai dene lage. Jaise hi yeh do bhago mai dikhe ise hata le aur thodi der aankho ko khula chhodkar idhar udhar dekhe. Iss prakriya ko char se panch bar dohraye.
  Upar aapne jana Eye Pain in Hindi, iske karan aur upcharo ke bare mai. Aankhe bahut anmol hai. Samay samay par aankho ki dekhbhal se kaafi had tak isme paida hone wali samasyao par rok lagai ja sakti hai.
text.text_idx: #000031
text.text: Tags: Eye Pain in Hindi
text.text_idx: #000032